OpenLLM-France/wikimedia huggingface dataset:
# Maurois (Norzh)

Kumunioù Bro-C'hall :
| Anv | Maurois |
| Skoed | |
| Lec'hiadur Maurois en Arondisamant Cambrai | |
| Riez | Bro-C'hall |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Cambrai |
| Etrekumuniezh | Communauté de communes du Caudrésis - Catésis |
| Kanton | Le Cateau-Cambrésis |
| Kod INSEE | 59394 |
| Kod-post | 59980 |
| Maer | Pascal Coquelle |
| Amzer-gefridi | 2008-2014 |
| Gorread | 2,11 km² |
| Led | 50° 04' 21" Norzh |
| Hed | 03° 28' 01" Reter |
| Uhelder kreiz | .. m |
| Uhelder bihanañ | 126 m |
| Uhelder brasañ | 151 m |
| Poblañs hep kontoù doubl | 446 (2007) |
| Stankter | 211 a./km² |
| Lec'hienn ar gumun | |
Maurois a zo ur gumun eus departamant Norzh e Bro-C'hall.
* Kreiz ar gêriadenn gant an iliz katolik

## Istor
### XX$^{vet}$ kantved

* Brezel-bed kentañ : Maurois a voe unan eus tachennoù Emgann Le Cateau-Cambrésis d'ar 24 a viz Eost 1914 ha chom a reas e dalc'h al lu alaman betek ma voe kemeret gant Brigadenn Suafrika d'an 9 a viz Here 1918.

## Monumantoù ha traoù heverk

* An iliz katolik

### Bezioù ar C'hommonwealth e bered ar gumun: Maurois Communal Cemetery

| Bro | Niver a soudarded |
| Afrika ar Su | 2 |
| Rouantelezh-Unanet | 80 |
| Hollad | 82 |
Marvet int e-pad ar Brezel-bed kentañ.

## Melestradurezh

Roll maered ar gumun :
| Mare | Mare | Anv | Strollad | Karg |
| Meurzh 2001 | Meurzh 2014 | Pascal Coquelle | | |
| N'eo ket anavezet c'hoazh an holl fedoù. |||||

## Dave ha notennoù

* 1 2 WW1 Cemeteries
* ↑ Cassini hag EBSSA
# Kampionad botswanat an echedoù

Kampionad botswanat an echedoù eo kampionad broadel an echedoù e Botswana. Aozet e vez abaoe 1978 . Abaoe 1982 e vez aozet gant Botswana Chess Federation (Kevre botswanat an echedoù), bet krouet e 1982.

## Kampioned

    BloazKampionKampionez merc'hed 1978Alfred Eddie Basa 1981Graham Blackburne 1982Pete Hamely 1986Gotile Madikwe 1987Dabilani Buthali 1988John Hutchison 1989John Hutchison 1990John Hutchison 1991John Hutchison 1992Gosekelwe Moseki 1993Nedjo Stevanovic 1994Nedjo Stevanovic 1995Nedjo Stevanovic 1996Ignatius Njobvu 1997Nedjo Stevanovic 1998Ofentse Molale 1999Ofentse Molale 2000Ignatius Njobvu 2001John Hutchison 2002Ofentse Molale 2003Ignatius Njobvu 2004Providence Oatlhotse 2005Phemelo Khetho 2006Phemelo Khetho 2007Phemelo Khetho 2008Providence Oatlhotse 2009Providence Oatlhotse 2010Barileng Gaealafshwe4. Ontiretse Sabure 2011Abel Dzilani5. Thapelo Francis 2012Providence Oatlhotse6. Boikhuto Mudongo 2013Ignatius Njobvu7. Boikhuto Mudongo 2014Phemelo Khetho8. Onkemetse Francis 2015Providence Oatlhotse9. Tuduetso Sabure 2016Barileng Gaealafshwe10. Onkemeste Francis 2017Barileng Gaealafshwe11. Boikhuto Mudongo 2018Providence Oatlhotse12. Kgalalelo Botlhole 2019Phemelo Khetho13. Refilwe Gabatshwarwe 2020Thuso Mosutha14. Besa Masaiti 2022Moakofi Notha15. Refilwe Gabatshwarwe 2023Gomolemo Rongwane16. Natalie Banda 2024Providence Oatlhotse17. Natalie Banda

## Notennoù ha dave

* ↑ (fr)|FIDE |access-date=1 a viz Here 2016
* ↑ Campeonato Botswana.
* 1 2 Boiktuswane, Kenneth (15 March 2006). "Khetho Defends National Chess Crown".
* ↑ Boiktuswane, Kenneth (12 April 2007). "Khetho and Lopang retain Botswana chess titles".
* ↑ 2008 Botswana National Championship (27 March 2008).
* 1 2 "Barileng Metropolitan chess champion" (7 April 2010).
* ↑ Koothupile, Botlhale (28 April 2011). "Dzilani is the new metropolitan chess champion".
* ↑ 2012 Botswana Nat'l Championships (9 April 2012).
* ↑ "Metropolitan Chess Championship Comes To An End" (10 April 2013).
* ↑ Shabani, Thamani (23 April 2014). "Onkemetse, Phemelo are Metropolitan champs".
* ↑ Keetile, Portia (8 April 2015). "Oatlhotse Metropolitan champion".
* ↑ Kolantsho, Calistus (30 March 2016). "Gaealafshwe upsets Oatlhotse to take crown".
* ↑ Sejabosigo, Jeremiah (2 May 2017). "Gaealafshwe retains metropolitan trophy".
* ↑ Sejabosigo, Jeremiah (10 May 2018). "Chess team in Zambia".
* ↑ Masanako, Neo (7 May 2019). "Ladies chess team shines in Madagascar".
* ↑ Chipepo, Cosmos (12 August 2020). "Mosutha sanitizes all opposition to be crowned Botswana Chess King - Africa Chess Media", Africa Chess Media.
* ↑ Kolantsho, Calistus (10 April 2023). "Metropolitan National Chess elimination produces upsets".
* ↑ 2022 Metropolitan National Chess Championship Finals Open Section Gaborone, Botswana (2 May 2023).
* ↑ 2023 Metropolitan National Chess Championship Finals Open Section (1 May 2023).
# George B. McClellan

George Brinton McClellan ganet d'an 3 a viz Kerzu 1826 hag aet da Anaon d'an 29 a viz Here 1885 a oa un ijinour trevour, ur patron hentoù-houarn, ur politkour hag ur soudard stadunanat. Skoliataet e West Point, McClellan a servijas gant enor e-pad Brezel etre Mec'hiko hag ar Stadoù-Unanet, goude-se e yeas da labourat evit an hentoù-houarn betek ma voe tarzhet Brezel diabarzh Stadoù-Unanet Amerika.
E-penn kentañ ar brezel, McClellan a oa bet lakaet d'ar renk a major jeneral. Un harp a-bouez e voe evit sevel ul lu gourdonet hag aozet mat evit an Unvaniezh. Al lu-se a zeuio da vezañ hini ar Potomac (Army of the Potomac). Servijet en devoe e-pad un amzer berr (Du 1861 betek Meurzh 1862) evel ofiser penn da lu an Unaniezh. Gant ma oa George B. McClellan den ar munudoù da geñver e rakaozadurioù ha gourdoniñ eus un tu, eus un tu all e oa neuze un den a zisplije dezhañ kaout pres warnañ. Pa oa lakaet e-tal dezhañ un enebour bliv e oa stanket da geñver spered, dreist-holl pa oa e-pad un emgann. Boaz e oa da uhelaat a galz an niver a enebourien en doa e-tal dezhañ, displijet bras e oa gant ar gadoniezh gant korfadoù lu bras. Alies e laoske ul lod bras eus e unvezhioù soudard hep kemer perzh en emgann, dreist-holl pa oa mareoù devoudus a c'houlenne kemer riskloù.
# Emgann Cheat Mountain

Emgann Cheat Mountain, anvet ivez Emgann Cheat Summit Fort, a oa bet un emgann etre an 12 hag ar 15 a viz Gwengolo 1861, e Pocahontas County ha Randolph County, e Virginia (hiziv West Virginia). Ul lodenn e voe eus Kampagn Virginia e-pad Brezel diabarzh Stadoù-Unanet Amerika. Bez e voe ar c'hentañ emgann eus ar brezel diabarzh lec'h ma oa bet Robert E. Lee e penn bagadoù stourm en emgann.
E-pad an emgann, Lee en devoa klasket kelc'hiañ ar gwarnizon eus an Union Army staliet e Cheat Mountain. Biken ne voe lañset an dagadenn abalamour ma voe keleier faos digant prizonidi brezel hag un eskemm fall a ditouroù hag urzhioù etre ar pennoù kengevreet.

## Kenarroud

E penn-kentañ miz Mae 1861, nerzhioù lu eus an Unaniezh renet gant ar Major Jeneral George B. McClellan a ya war-raok, o lorc'hañ eus Ohio betek rannvro kornôg Virginia. Daou bal a oa d'ar fiñv-se : difenn Ohio da vezañ aloubet kement ha difenn Pennsylvania a oa dindan riskl un aloubadeg gant nerzhioù lu kevredet. Ouzhpenn-se a oa ar pal reiñ harp d'ar gouarnamant eus Virginia a oa a-du gant chom en Unaniezh hag a oa tec'het da Wheeling.

## Disoc'h

Ma n'haller ket komz eus un trec'h evit an Unaniezh, nerzhioù lu Stadoù Kengevreet Amerika a oa bet rediet da gilañ.

## Notennoù ha daveennoù

* ↑ https://www.nps.gov/abpp/battles/wv005.htm
# Geisha

Graet e vez 'geisha' (芸者) e bro Japan eus ur vaouez a zoareoù a vez gwerzhet ker pe geroc’h he servijoù d’he fratikoù. Gouestlet eo he buhez ganti da arzoù-kaer ha hengounel bro Japan. Gallout a reer treiñ ar ger « geisha » e brezhoneg gant « maouez an arzoù » pe « mailhez war vicher an arzoù ». Niverus e oa ar geisha-ed en XVIII$^{vet}$ ha XIX$^{vet}$ kantved. Chom a ra anezho c’hoazh hiziv an deiz daoust d’an hengoun da vont war gil.
E rannyezh Kyōto, e vez lavaret geiko (芸妓) e-lec’h geisha ha maiko (舞妓) evit an deskardezed (a vez graet anezho ivez hangyoku pe oshakusan e lec’hioù all).

## Istor

Orin ar geisha a gaver en taikomochi pe hōkan, da lâret eo kement ha furlukined ar Grennamzer en Europa. Paotred e oa ar geisha kentañ neuze. Deuet e oa tro ar merc’hed da c’houde (neuze e veze graet onna geisha (女芸者) – maouez geisha- anezho). Hiziv an deiz n’eus nemet maouezed.
Gwerzhet e veze merc'hedigoù, hag int krouadurien, gant o familhoù paour da diez ispisial, an okiya (置屋), hag a save hag a vage an danvez geisha. Kregiñ a rae ar vugale da vezañ mitizhien ha skoazellerezed en ti evit deskiñ o micher ha paeañ o studioù e-pad bloavezhioù a-raok mont da c’heisha.
Kregiñ a raent yaouank-tre da zeskiñ o arzoù, evel seniñ (dreist pep tra ar “shamisen“), kanañ ha dañsal, ober ar chanoyu (lid an te), an ikebana (aozañ bokedoù), anavezout barzhoniezh ha lennegezh hengounel ar vro. Deskiñ a raent ivez ar c'h-“kitsuke” (penaos gwiskañ ha kempenn ar c’himono), arz ar gaozeadenn, c’hoarioù ha kement ‘zo evit plijadur o fratikoù.
N’eo ket gisti ar geisha, met kentoc’h ostizezed ha maouezed desket-kaer hag uhel o doareoù ha ne labouront nemet evit tud pinvidik, ha n’int ket rediet d’ober gwele ganto.
Hiziv an deiz e vez krennarderezed tro-dro pemzek vloaz hag a grog -diwar o youl- gant an deskoni. Chom a ra hir ha diaes koulskoude.

## Filmoù

* 1953 Sonerien Gion (Fest Gion ; Gion bayashi) gant Kenji Mizoguchi.
* 1961 Darvout Geisha (Cry for happy) gant George Marshall.
* 2005 Eñvorennoù ur geisha (Memoirs of A Geisha) gant Rob Marshall, produet gant Steven Spielberg. Savet eo ar film diwar al levr Geisha gant Arthur Golden.

## Lec’hiennoù en diavaez

* (en) Hanami Web - Geisha
* (fr) Ar Geisha e bro Japan
* (fr) Reportaj video e Kyoto
* (fr) Ar geisha
* (fr) Geriadur ar Geisha
* (fr) Lubomir Cernota Fotograf - Skeudennoù
# Gweltaz (sant)

Gweltaz (war-dro 500 – 570), anavezet ivez evel Gildas Sapiens (Gweltaz ar Fur), zo ur manac'h brezhon eus ar VIvet kantved, anavezet dre e skridoù, ma vez lavaret eo ar c'hentañ istorour brezhon. Lidet e vez gouel sant Gewaltz d’an 29 a viz Gwengolo.

## E vuhez

Ganet e vije e-tal Dumbarton, war lez ar stêr Clyde, er pezh a oa "Hanternoz Kozh" Brezhoned Enez Vreizh. En e oberenn e lavar e oa ganet e bloavezh emgann Badon. Marteze e oa mab da g-Caw, a oa roue Strat Clut, ur vro a zo bremañ e Bro-Skos.
Skoliet e voe Gweltaz e Kembre, e manati Llanilltud Fawr, evel kalz a venec'h brudet eus e amzer, ha gant Samzun ha Paol Aorelian a deuas da Vreizh.
Skrivañ a reas eno an De excidio Britanniae, ar skrid koshañ gant ur Brezhon diwar-benn istor Breizh. Hervez an deiziadoù roet en Annales Cambriae e veve en amzer ar Roue Arzhur nemet n'eo ket meneget anv hennezh en oberenn.

## Breizh

Hervez a greder e teuas goude da Vreizh, war-dro 520 hag e chomas amañ e-pad seizh vloaz .
Roud a chom anezhañ
* en Treger, en Enez Gweltaz, e Perwenan (en e anv da vihanañ, rak kavout a ra da da lod ne deuas ket di morse),
* e Kerne, e Karnoed, chapel ha feunteun Sant Gweltaz
* e Bro-Wened, e Lokeltaz hag e Lokentaz, ha war Enez Houad.
Ur manati a savas e Lokentaz, e gourenez Rewiz, gant menec'h all eus Breizh-Veur.
Goude-se ez eas da chom da gichen Glastonbury, e Glad an Hañv (Somerset), e-lec'h ma savas ur peniti. War-dro 544 e teuas en-dro da Vreizh-Vihan hag e chomas amañ betek e varv e 569 pe 570.

## Pennad kar

* Iliz Sant-Gweltaz

## Levrlennadur

* Meneg eus ar vojenn db ar sant a zo el levr « Souvenirs de Voyages en Bretagne et en Grèce », Paris, 1864.

## Liammoù diavaez

* Gildas de Rhuys, gant Christiane Kerboul

## Notennoù

* ↑ Hervez Caradoc Llancarfan.
# Buker poent ruz

Ur buker poent ruz, anvet ivez red dot e bed an armoù (diwar e anv saoznek red dot sight) a zo ur benveg bihan ijinet e kreiz ar bloavezhioù 1970 hag a vez montet war reilhoù un arm-tan hiniennel, evit sikour an tenner da vukañ buan, a-drugarez d'ur poent liv bannet ouzh ur skramm bihan. Ne vez ket brasaet ar sibl gant ur buker poent ruz evel gant ul lunedenn. E bal eo kavout ar buanañ ar gwellañ ur sibl tost a-walc'h. Abalamour da se e vez implijet gant ar soudarded pe ar polis dreist-holl, war pistolennoù damaotomatek pe fuzuilhoù-arsailh. Gellet a raer ober gantañ evit chaseal ivez. Ne vez ket implijet er sportoù tennañ, war-bouez evit an tenn pleustrek. Mont a ra en-dro gant piloù.
# Buker laser

Ur buker laser zo ur benveg savet war armoù-tan zo, reoù an nerzhioù surentez dreist-holl, hag a vann ur skin laser war ar sibl buket gant an tenner. Aesaat a ra ar bukañ neuze, met gellet a ra servijout ivez da ziskouez ur sibl da dennerien all pe d'ur c'harr-nij brezel da skouer. Ar bukerioù AN/PEQ-15 hag AN/PEQ-16 produet gant L3Harris zo e-touez ar re implijetañ gant armeoù bras AFNA.
# Glock (embregerezh)

Glock GmbH, anvet alies GLOCK, zo un embregerezh armoù skañv savet e 1963 ha diazezet e Deustch-Wagram (Aostria). Dont a ra e anv eus hini e saver Gaston Glock (1929-2023). Brudet eo an embregerezh evit e bistolennoù damsavet e polimer abaoe 1981. Labouradegoù an embregerezh a gaver e Aostria, e Smyrna (Georgia, Stadoù-Unanet Amerika) ha Bratislava (Slovakia).

## Produioù
### Pistolennoù

Kalz adstummoù eus ar pistolennoù Glock zo bet produet abaoe an hini kentañ anezhe, ar Glock 17, brevetaet e 1981. Memes ma ne oa ket ar bistolenn gentañ dezhi ur framm polimer (an hini gentañ, an Heckler & Koch VP70, a oa bet ijinet e 1970), berzh a reas hag implijet e vez hiziv e armeoù ha polisoù meur a vro, en o zouez SUA, Frañs, Kanada, Rouantelezh-Unanet, Republik Korea ha kalz reoù all.

### Produioù all

* kontilli emgann (Feldmesser 78 ha Feldmesser 81)
* palioù evit an arme (Feldspaten)
* bukerioù laser ha poentoù ruz da vontañ war an armoù

## Izembregerezhioù

* Glock America N.V. ( Uruguay)
* Glock, Inc. ( Stadoù-Unanet Amerika)
* Glock Middle East FZE ( Emirelezhioù Arab Unanet)
* Glock do Brasil S.A. ( Brazil)

## Daveennoù

* 1 2 3 (en) Glock History war lec'hienn an embregerezh (lennet d'an 28/11/2024)
* ↑ (en) Production sites war lec'hienn an embregerezh (lennet d'an 11/02/2024)
# Daft Punk

Daft Punk a oa ur strollad gall hag a rae sonerezh elektronek, lakaet da house pe da dekno a-wechoù. Eus Pariz eo e daou ezel Thomas Bangalter ha Guy-Manuel de Homem-Christo. Ar strollad zo bet anezhañ etre 1993 ha 2021, gant peder fladenn studio ha div bladenn live. Liammet eo Daft Punk ouzh an emsav arzel anvet French Touch, peogwir e oa unan eus ar strolladoù kentañ hag a sonas ar stumm muzik-se e Bro-C’hall.
Ken brudet eo ma talc’h rekord an niver a bladennoù gwerzhet er bed-holl gant ur strollad gall. Brudet e oa an daou soner kar maskloù robot a wiskent bepred, ouzhpenn chom mut gant ar mediaoù. E-mod-se e voe savet o skeudenn arzourien dizalc’h, ar pezh zo liammet gant spered ar muzik house ha tekno krouet d'ar mare-se.

## Pladennrolladur

E 1997 e oa bet savet o fladenn gentañ, Homework, awenet gant house Chicago. Diouzhtu e reas berzh er bed-holl, peogwir e oa krouet ganti ar French Touch, ur son etre house ha tekno. Da lavaret eo e oa house diaoz gant ur son silet un tamm, hag awenet gant ar mare disco.
E 2001 e voe embannet div bladenn. An hini gentañ, Alive 1997, zo ur bladenn live hag a zo bet enrollet war al leurenn e Birmingham (Bro-Saoz). An eil, Discovery, zo awenet muioc'h gant an disco hag ar op. Ma oa disheñvel homañ diouzh an hini gentañ e reas berzh bras er bed-holl memestra. Daou vloaz war-lerc’h e voe savet gant Leiji Matsumoto ur film tresadennoù-bev hag a implij muzik ar bladenn penn-da-penn.
E 2003 e voe embannet ur bladenn remix diwar sonennoù an div bladenn gentañ.
E 2005 e voe embannet ur bladenn nevez gant ur stil nevez. Human after all a oa awenet gant ar bed elektronek da zont, hervez titloù ar sonioù hag hervez ur son elektronekoc'h.
E 2007 e voe enrollet ur bladenn live nevez, Alive 2007, e Paris-Bercy. Al leurennañ a oa pouezus, hag ar bladenn zo ken kempenn hag eñ, gant luc’hskeudennoù e-touez traoù all.
E 2010 e oa bet graet gant ar strollad muzik ar film Tron.
E 2013 e voe embannet o fladenn diwezhañ, Random access Memories. Homañ a oa disheñvel, ur wezh ouzhpenn, peogwir e voe skrivet un nebeud sonennoù gant muzisianed all evit ar wezh kentañ. Ouzhpenn-se e oa awenet ar bladenn gant an disco ha savet e vefe gant ur stil pop da vat.
# Kampionad zimbabweat an echedoù

Kampionad zimbabweat an echedoù eo kampionad hiniennel broadel an echedoù e Zimbabwe.

## Kampioned

Diglok eo ar roll.
| Bloaz | Kampion | Kampionez merc'hed |
| 1997 | Robert Gwaze |
| 2011 | Rodwell Makoto | Colletta Wakuruwarehwa |
| 2013 | Gillan Bwalya |
| 2015 | Rodwell Makoto | Colletta Wakuruwarehwa |
| 2016 | Dion Moyo |
| 2017 | Zhemba Jemusse | Padaishe Zengeni |
| 2018 | Emerald Mushore |
| 2019 | Zhemba Jemusse | Refiloe Mudodo |
| 2024 | Emarald Mushore | Elisha Chimbamu |

## Notennoù

* ↑ (en) 'FIDE Zone 4.3 Individual Chess Championship: The Return of Im Gwaze Robert'. Kavet : 02/07/2023.
# Das schöne Abenteuer

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Das schöne Abenteuer ("An dro-gaer vrav") zo anv tri film alaman :
* Das schöne Abenteuer (1924), film digomz sevenet gant Manfred Noa ;
* Das schöne Abenteuer (1932), film hir sevenet gant Reinhold Schünzel ;
* Das schöne Abenteuer (1959), film hir savet gant de Kurt Hoffmann.
# Japa mala

Un doare chapeled eo ar japa mala (diwar ar sañskriteg: जप japa "lâret chuchumuchu" ha माला mālā "tro-c'hoûg" pe "garlantezenn") pe mala gantañ 108 boulenn. E penn ar mala e vez kavet ar 109vet boulenn anvet ar voulenn soumerou, stoupa pe gourou.
Graet e vez ar re implijet gant an Hindoued vichnourion/ezed gant toulsi dre vras keit ha ma vez graet ar re implijet gant ar shivourion/ezed gant roudrakcha. E Tibet e vezont graet a-wechoù gant eskern loened pe c'hoazh tud, en o zouez ar re boezusañ graet gant eskern lamaed. Implijet e vez meur a zanvez ivez, en o zouez mein dambrizius ha santal.
Implijet e vez gant ar voudisted hag ivez gant an hindoued en India hag en Tibet evit kontañ pet gwech e vez lâret ur mantra gante, da lâret eo ur frazennig verr lâret hag adlâret dibaouez.
Dalc'het e vez ar mala en dorn dehoù etre ar biz-meud hag ar biz-yod gant ar mala a-istribilh ouzh ar biz-kreiz. Pa implijer ur mala e kroger da gontañ gant ar voulenn a-zehoù d'ar voulenn gourou ha pa vez kontet ar 108vet e vez eilpennet ar mala kentoc'h evit treuziñ ar 109vet boulenn. Neuze e vez kroget en-dro o vont d'an tu kontrol.
E Tibet, pa reer ouzhpenn ur wezh un dro gant ar mala e konter an troioù-se gant greunioù riz. En India e vez implijet kordennoùigoù bihan staget ouzh ar mala, pep a 10 boulenn all warne evit kontañ pep tro.
Kredet e vez e vez karget ar mala gant nerzh ur mantra pa vez lâret hag adlâret gant unan meur a wech ha neuze e vez implijet pep mala evit lâret ur mantra resis nemetken.

## Gwelet ivez

* Chapeled
* Juzu
* Badi
* Komboloi

## Liammoù diavaez

* Penaos e vez implijet ar mala gant ar voudisted
* Penaos implijout ar mala hervez ar Hare Krishna
* Japa Yoga
# Munshi Premchand

Munshi Premchand (मुंशी प्रेमचंद en hindieg, پریمچںد en ourdoueg) a zo unan eus ar skrivagnerien vrasañ el lennegezhioù hindiek hag ourdouek a vremañ.
Ganet e oa d'an 31 a viz Gouere 1880 ha marvet d'an 8 a viz Here 1936. Brudet eo e zanevelloù hag e romantoù.

## Buhez

Ganet e oa bet Munshi Premchand e Lamahi, e-kichen Varanasi ma laboure e dad en ti-post. Dhanpat Rai Srivastava e oa e anv gwir. Pa oa yaouank c'hoazh e varvas e dud - e vamm p'en doa seizh vloaz hag e dad p'en doa pevarzek vloaz - ha ret e voe dezhañ ober war-dro e lezvamm hag he bugale.
Paour-tre e oa e-pad ar marevevezh-se eus e vuhez ha ret e voe dezhañ labourat evel kelenner-ti evit pemp roupi dre viz. Dont a reas a-benn da c'hounit ur post en deskadurezh-stad, avat, ha da gelenner ez eas ha goude da isenseller er Proviñsoù Unanet.
E 1921 e tilezas e bost da heuliañ galv Mahatma Gandhi ha mont da vouller. Labourat a rae evit ar sinema e Mumbai ivez.

## E skridoù

Premchand a skrivas war-dro 300 danevell, meur a romant hag un nebeud pezhioù-c'hoari ivez. Troidigezhioù diwar yezhoù all a reas ivez. Kalz eus e skridoù dezhañ zo bet troet e saozneg, ha lod e yezhoù all ivez.
Godaan (Roidigezh ur vuoc'h), e romant diwezhañ, a lavarer diwar e benn ez eo ar romant hindiek gwellañ a-viskoazh. Fellout a ra d'ar benndudenn, Hori, ur peizant paour, kaout ur vuoc'h, zo arouez ar binvidigezh e maezioù India. A-benn ar fin en deus Hori ur vuoc'h... ha mervel a ra. Goude e varv, beleg ar geriadenn a c'houlenn ur vuoc'h digant e intañvez evit silvidigezh e ene.

## Danevelloù

* Panch Parameshvar (पंच परमेश्वर پںچ پرمیشور)
* Idgah (ईदगाह اِیدگاہ)
* Nashaa (नशा نشا)
* Shatranj ke khiladi (शतरंज के ख़िलाडी شترںج کے خِلاڈی)
* Poos ki raat (पूस की रात پُوس کی رات)
* Atmaram (आत्माराम آتمارام)
* Boodhi Kaki (बूढी काकी بُوڈھی کاکی)
* Bade Bhaisahab (बडे भाईसाब بڈے بھائیساب)
* Bade ghar ki beti (बडे घर की बेटी بڈے گھر کی بیٹی)
* Kafan (कफ़न کفن)
* Dikri Ke Rupai (दिक्रि के रुपै دِکرِ کے رُپے)
* Udhar Ki Ghadi (उधार की घडी اُدھار کی گھڈی)
* Namak Ka Daroga (नमक का दरोगा نمک کا دروگا)

### Romantoù

* Gaban (गबन گبن)
* Sevasadan
* Godaan (गोदान گودان)
* Karmabhoomi (कर्मभूमी کرمبھُومی)
* Kaayakalp (कायाकल्प کایاکلپ)
* Manorma (मनोरमा منورما)
* Mangalsootra (मंगलसूत्र مںگلسُوتر) -
* Nirmala (निर्मला نِرملا)
* Pratigya (प्रतिज्ञा پرتِجنا)
* Premashram (प्रेमाश्रम پریماشرم)
* Rangbhoomi (रंगभूमी رںگبھُومی)
* Vardaan (वरदान وردان)
# Raila Odinga

Raila Amolo Odinga zo ur politikour eus Kenya, bet ganet d'ar 7 a viz Genver 1945.
E penn an tu-enep e oa evit an dilennadegoù prezidant e Kenya e 2007, war-nes gounit met tabut zo bet war ar mod da gontañ ar mouezhioù hag aet eo ar maout digantañ.

## Liammoù diavaez

* Raila Odinga - Lec'hienn ofisiel
# Aspled

Un aspled zo ur voger pe ur gael, a c'haller ilinañ outi, lakaet war ribl ur pont, ur c'hae pe e lec'hioù all evit mirout ouzh an dud a gouezhañ diwarno. Ar c'harid zo un doare aspled ivez.
# Elbe

An Elbe zo ur stêr eus Alamagn, unan eus re vrasañ kreiz Europa, 1 091 km hed dezhi. E Tchekia emañ hec'h andon. Treuziñ a ra Alamagn goude hag en em deurel e Mor an Hanternoz.

## An anv

E tchekeg eo Labe ; en alamaneg Die Elbe; en alamaneg-izel De Elve pe Elv.

## Istor

An Elbe zo bet meneget gant Ptolemeos evel Albis ("gwenn") e Germania Magna hag hec'h andon er menezioù Asciburgis (Krkonoše pe Riesengebirge pe Menezioù ramzel), ma veve ar Vandalii (Vandaled).